open-index/open-wikipedia-markdown huggingface dataset:
Νατζέγια Μαλασάι

Η **Ναντζέγια Μαλασάι** (Λευκορώσικα: Надзея Маласай, 14 Δεκεμβρίου 1990, Μπορίσοφ) είναι Λευκορωσίδα διεθνής αθλήτρια πετοσφαίρισης, η οποία αγωνίζεται ως ακραία.

## Καριέρα
Η Νατζέγια Μαλασάϊ ξεκίνησε την πετοσφαίριση σε ηλικία δώδεκα ετών στην μικρές ομάδες της Άτλαντ του Μπαρανοβίτσι στις οποίες αγωνίστηκε μέχρι και το 2008. Τη χρονιά εκείνη μεταπήδησε στην πρώτη ομάδα της Άτλαντ, υπογράφοντας επαγγελματικό συμβόλαιο, και συμμετείχε στην κατάκτηση του πρωταθλήματος Λευκορωσίας την περίοδο 2007-08. Στην Άτλαντ παρέμεινε μεχρι το Καλοκαίρι 2013 κατακτώντας άλλα τρία πρωταθλήματα Λευκορωσίας τα έτη 2009, 2011 και 2012, ενώ το 2012-13 κατέκτησε με την ομάδα της τη δεύτερη θέση. 
Τις δυο επόμενες περιόδους αγωνίστηκε στο Ρώσικο πρωτάθλημα με τα χρώματα της Προτόν του Μπαλάκοβου, στην οποία παρέμεινε μέχρι το 2015, οπότε αποκτήθηκε από τον Ολυμπιακό. Στην ομάδα του Πειραιά παρέμεινε μέχρι το 2017 και κατέκτησε το Πρωτάθλημα και το Κύπελλο Ελλάδας τις περιόδους 2015-16 και 2016-17, καθώς και το Αργυρό Μετάλλιο στο Ευρωπαϊκό Κύπελλο Θριάμβου (Τσάλεντζ Καπ) το 2017, όπου υπήρξε από τις βασικές πρωταγωνίστριες των ερυθρόλευκων στην κορυφαία μέχρι τότε πορεία τους στις ευρωπαϊκές διοργανώσεις.
Μετά τη λήξη του συμβολαίου της με τον Ολυμπιακό, επέστρεψε στην πατρίδα της και εντάχθηκε στην Μιντσάνκα του Μινσκ, με την οποία κέρδιε το Πρωτάθλημα Λευκορωσίας 2017-18 αλλά και το ασημένιο μετάλλιο στο Ευρωπαϊκό Κύπελλο Συνομοσπονδίας (CEV Cup) το 2018.

## Διεθνής καριέρα
Η Νατζέγια Μαλασάϊ είναι βασικό στέλεχος της Εθνικής Λευκορωσίας. Ξεκίνησε το 2007 στην ομάδα νεανίδων και προήχθη στην ομάδα γυναικών το 2009. Έχει συμμετάσχει σε αρκετές διοργανώσεις, όπως σε προκριματικούς Παγκοσμίου Πρωταθλήματος,  σε αγώνες της Ευρωπαϊκής λίγκας και σε προκριματικούς ή τελικούς των Ευρωπαϊκών Πρωταθλημάτων από το 2009 έως το 2018.

## Συλλογικοί τίτλοι - Διακρίσεις
### Διεθνείς διοργανώσεις
**[[Challenge Cup πετοσφαίρισης γυναικών|Ευρωπαϊκό Κύπελλο Θριάμβου (Τσάλεντζ Καπ)]]
*  **2η θέση**: 2017 ([[Ολυμπιακός (πετοσφαίριση γυναικών)|Ολυμπιακός Πειραιώς]])
**Ευρωπαϊκό Κύπελλο Συνομοσπονδίας (CEV Cup)
*  **2η θέση**: 2018 (Μιντσάνκα Μινσκ)

### Εθνικά Πρωταθλήματα
**5 Πρωταθλήματα Λευκορωσίας**
* 2007-08, 2008-09, 2010-11, 2011-12 (Άτλαντ Μπαρανοβίτσι)
* 2017-18 (Μιντσάνκα Μινσκ)
** 2η θέση: Πρωτάθλημα Λευκορωσίας: 2012-13 (Άτλαντ Μπαρανοβίτσι)

**2 [[Πρωτάθλημα Ελλάδας πετοσφαίρισης γυναικών|Πρωταθλήματα Ελλάδας]]**
* 2016, 2017 (Ολυμπιακός Πειραιώς)

### Εθνικά Κύπελλα
**2 [[Κύπελλο Ελλάδας πετοσφαίρισης γυναικών|Κύπελλα Ελλάδας]]**
*2016, 2017 (Ολυμπιακός Πειραιώς)

## Παραπομπές


## Πηγές
* Νατζέγια Μαλασάι - Παρουσίαση www.greekvolley.gr
* Νατζέγια Μαλασάι - Εθνική Λευκορωσίας www.cev.eu
* Στην Εθνική Λευκορωσίας το 2009 www.fivb.org
* Η Μαλασάι ανανέωσε το συμβόλαιο της με τον Ολυμπιακο το 2016 www.olympiacossfp.gr
* Δυναμικό Ολυμπιακού στον ιστοχώρο της CEV  www.cev.eu
* Νατζέγια Μαλασάι - Παρουσίαση  www.worldofvolley.com
* Η Ναντέζντα Μολοσάι στον Ολυμπιακό

Κατηγορία:Πετοσφαιρίστριες ΟΣΦΠ
Ρουτσούκ

Το **Ρουτσούκ **(επίσης, **Ρούτσουκ**, **Ρουτσούκ**, και **Ρουτσούκ', Κισλάκ**) είναι ένα χωριό της επαρχίας Κούμπα του βορειοανατολικού Αζερμπαϊτζάν. Το χωριό αποτελεί μέρος του δήμου Αφούρτσα.

## Παραπομπές

* 

Κατηγορία:Κατοικημένες περιοχές στην Επαρχία Κούμπα
Μποζλού (Αζερμπαϊτζάν)

Το **Μποζλού **είναι ένα χωριό στην επαρχία Λατσίν του Αζερμπαϊτζάν. Βρίσκεται στο νοτιοδυτικό μέρος της χώρας. 

## Αξιοσημείωτοι ιθαγενείς
* Καμίλ Νασίμποφ - Εθνικός ήρωας του Αζερμπαϊτζάν

## Παραπομπές

* 
* 

Κατηγορία:Κατοικημένες περιοχές στην Επαρχία Λατσίν
Ρενέ Β΄ του Ελμπέφ

Ο **Ρενέ Β**', γαλλ. *René*, (14 Αυγούστου 1536 - 14 Δεκεμβρίου 1566) από τον Οίκο της Λωρραίνης ήταν μαρκήσιος του Ελμπέφ (1550-1566).

## Βιογραφία
Γεννήθηκε στη Ζουανβίλ και ήταν ο 5ος γιος του Κλαύδιου (Κλωντ) δούκα του Γκιζ και της Αντουανέτας των Βουρβόνων, κόρης του Φραγκίσκου κόμη του Βαντόμ. Αδέλφια του ήταν ο Φραγκίσκος του Γκιζ, ο Κάρολος της Λωρραίνης, ο Κλαύδιος Β΄ του Ωμάλ, ο Λουδοβίκος της Λωρραίνης (1527-1578) και ο Φραγκίσκος, ιερέας των Ιωαννιτών ιπποτών. Αδελφές του ήταν η Μαρία του Γκιζ (1515-1560), η Λουίζα και άλλες δύο ηγούμενες σε αβαεία.

Υπηρέτησε ως πρεσβευτής της Γαλλίας στη Σκωτία και όταν η αδελφή του Μαρία, σύζυγος του Ιακώβου Ε' της Σκωτίας, απεβίωσε τον Ιούνιο του 1560, συνόδευσε 9 μήνες μετά το σώμα της στη Γαλλία για να ταφή εκεί. Ήταν προστάτης των Τεχνών και μαικήνας του συνθέτη Πιέρ Κλερώ της Λωρραίνης.

## Οικογένεια
Το 1555 νυμφεύτηκε την Λουίζα ντε Ριέ και είχε τέκνα:
* Κάρολος Α' 1556-1605, μαρκήσιος του Ελμπέφ.
* Μαρία 1555-π. 1605, παντρεύτηκε τον εξάδελφό της Κάρολο Α΄ δούκα του Ωμάλ.

## Πρόγονοι




## Παραπομπές


## Πηγές
* Bell, Susan G. (2004). The Lost Tapestries of the City of Ladies. University of California Press.
* Carroll, Stuart (2009). Martyrs and Murderers: The Guise Family and the Making of Europe. Oxford University Press.
* Spangler, Jonathan (2009). The Society of Princes: The Lorraine-Guise and the Conservation of Power and Wealth in Seventeenth-Century France. Ashgate Publishing Limited.
* Wellman, Kathleen (2013). Queens and Mistresses of Renaissance France. Yale University Press.

Κατηγορία:Οίκος της Λωρραίνης
Όρος Σύμβολο

Το όρος **Σύμβολο** είναι μικρή οροσειρά στο νοτιοδυτικό τμήμα του νομού Καβάλας, στην Ανατολική Μακεδονία και Θράκη. Ψηλότερη κορυφή της είναι η Αγριάδα, με ύψος 694 μέτρα, και ακολουθούν οι κορυφές Καψάλα (684 μ) και Σκουφαδοκορυφή (667 μ.). Η οροσειρά εκτείνεται δίπλα στη θάλασσα από την Καβάλα μέχρι τον κόλπο του Ορφανού, με συνολικό μήκος 35 χιλιόμετρα, παράλληλα με το Παγγαίο από το οποίο χωρίζεται με την Πιερία Λεκάνη, μια κοιλάδα την οποία αποστραγγίζει ο χείμαρρος Μαρμαράς. Λόγω της θέσης, το βουνό προσφέρει πανοραμική θέα προς το δέλτα του Νέστου, τη Σαμοθράκη, τη Θάσο, τον Άθω, το Παγγαίο, το Φαλακρό και την πεδιάδα της Δράμας.

Το βουνό καλύπτεται σχεδόν εξ ολοκλήρου από δάση και από αυτό πηγάζουν πολλά μικρά ρέμματα. Δεν υπάρχει σημαντική οικονομική εκμετάλλευση πέρα της βόσκης και της μελισσοκομίας. Στις νότιες πλαγιές του, στα χωριά Ελαιοχώρι, Μυρτόφυτο και Φωλιά, οι καλλιεργήσιμες εκτάσεις φτάνουν μέχρι το ημιορεινό της περιοχής. Στο βουνό έχουν διαμορφωθεί χώροι αναψυχής και περιήγησης.

## Παραπομπές


Κατηγορία:Βουνά της Καβάλας
Κάρολος Α΄ του Ελμπέφ

Ο **Κάρολος Α΄**, γαλλ. *Charle I*, (18 Οκτωβρίου 1556 - 4 Αυγούστου 1605) από τον Οίκο της Λωρραίνης ήταν μαρκήσιος (1566-1582), μετά δούκας (158-1605) του Ελμπέφ.

## Βιογραφία
Γεννήθηκε στη Ζουανβίλ και ήταν ο μόνος γιος του Ρενέ Β΄ μαρκήσιου του Ελμπέφ και της Λουίζας ντε Ριέ, κόρης του Κλαύδιου κόμη του Αρκούρ. Η μητέρα του το 1557 κληρονόμησε την κομητεία του Αρκούρ· όταν απεβίωσε το 1570 τη διαδέχθηκε ο Κάρολος Α΄.

Το 1581 έγινε ιππότης του Τάγματος του Αγ. Πνεύματος. Μετά την δολοφονία του εξαδέλφου του Ερρίκου Α΄ το 1588 τον συνέλαβαν προληπτικά για να μην εκδικηθεί. Όταν ελευθερώθηκε, ενώθηκε με την Καθολική Μερίδα εναντίον του Ερρίκου Δ΄ της Ναβάρρας. Το 1589 ο Ερρίκος Δ΄ έγινε τελικά βασιλιάς της Γαλλίας. Ο Κάρολος Α΄ ειρήνευσε με αυτόν το 1594, όταν ο Ερρίκος Δ΄ τον έκανε κυβερνήτη του Πουατιέ· από τότε έγινε πιστός σε εκείνον.

## Οικογένεια
Το 1583 νυμφεύτηκε τη Μαργαρίτα ντε Σαμπό, κόρη του Λεονόρ κόμη του Σαρνύ και είχε τέκνα:
* Κάρολος Β΄ 1596-1657, δούκας του Ελμπέφ.
* Κλαυδία-Ελεονόρα 1598-1654, παντρεύτηκε τον Λουδοβίκο Γκουφιέ δούκα του Ροαναί.
* Ενριέτα 1599-1669, ηγουμένη του Σουασόν.
* Ερρίκος 1601-1666, κόμης του Αρκούρ.
* Φραγκίσκη 1602-1626, απεβίωσε 24 ετών.

## Πρόγονοι




## Πηγές
*Georges Poull, La maison ducale de Lorraine, 1991.

Κατηγορία:Οίκος της Λωρραίνης
Γιαν Σουνς

Ο **Γιαν Σουνς** (ολλανδικά: **Jan Soens**, περ. 1547 - περ. 1611, γνωστός επίσης και ως **Giovanni Sons**) ήταν Ολλανδός ζωγράφος από το Ντεν Μπος.

## Βιογραφία
Σύμφωνα με τον Κάρελ φαν Μάντερ μετοίκησε για να ζήσει στην Αμβέρσα μαζί με διευθυντή σχολείου, ονόματι Γιάκομπ Μπόον (Jacob Boon), όπου έμαθε μόνος του τα βασικά στοιχεία της ζωγραφικής. Αφού έγινε ειδήμων, μετοίκησε διαμένοντας με τον ζωγράφο Χίλλις Μόστερτ και τον βοήθησε να δημιουργήσει τις τοπιογραφίες του, παρόμοιες με του αδελφού του, Φρανς Μόστερτ. Μερικές από αυτές τις πρώιμες τοπιογραφίες μπορούσε κανείς να δει στην οικία του Χέντρικ Λάουβερς Σπίγκελ (Hendrick Louwersz Spieghel) την εποχή που ο Μάντερ συνέγραφε το βιβλίο του (1604). Ο Σουνς και ο Μάντερ συναντήθηκαν κατά το ταξίδι του Μάντερ στην Ιταλία, όπου ο Σουνς δημιουργούσε μικρούς πίνακες για τον Πάπα ης Ρώμης.

Σύμφωνα με το Ολλανδικό Ίδρυμα Ιστορίας της Τέχνης βρισκόταν στη Ρώμη από το 1573 και στην Πάρμα το 1575. Ήταν ιδιαίτερα δραστήριος από το 1575 με τον Οίκο των Φαρνέζε στη Ρώμη, και στην Πιατσέντσα και στην Πάρμα στις αρχές του 17ου αιώνα. Ζωγράφισε πίνακες με ιστορικό περιεχόμενο, όπως ο μανιεριστικής τεχνοτροπίας πίνακας *Δίας και Αντιόπη*, καθώς και πίνακες με θρησκευτικά θέματα, τα οποία ανακλούσαν τα διατάγματα της Συνόδου του Τρέντο επί της τέχνης και τα ιδεώδη της Αντιμεταρρύθμισης σχετικά με την ευσέβεια.

Απεβίωσε στην Πάρμα μεταξύ 1611 και 1614.

## Δείτε επίσης
*Ολλανδική και φλαμανδική Αναγεννησιακή ζωγραφική
*Μανιερισμός
*Κατάλογος Ολλανδών ζωγράφων

## Εξωτερικοί σύνδεσμοι

## Παραπομπές


## Πηγές
*Béguin, Sylvie. "An Unpublished Drawing by Jan Soens at Windsor Castle." *Master Drawings*, vol. 28, no. 3. (Autumn, 1990), pp.&nbsp;275–279.
*Museo di Capodimonte, Jan Sons, ''Jupiter and Antiope'' (Ιταλικά)
*[Jan Soens](https://web.archive.org/web/20121022021542/http://www.artnet.com/artists/jan+(hans)-soens/past-auction-results) στο Artnet

Κατηγορία:Ολλανδοί ζωγράφοι
Κατάλογος έργων του Kunstmuseum της Βασιλείας

Η σελίδα αυτή περιέχει εικονογραφημένο κατάλογο έργων του 
Kunstmuseum (Μουσείου τέχνης) της Βασιλείας.

Κατηγορία:Κατάλογοι έργων τέχνης ανά μουσείο
Άγιος Κοσμάς Καβάλας

Ο **Άγιος Κοσμάς** (μέχρι το 1926 *Καραμανλή*) είναι χωριό του Δήμου Νέστου της περιφερειακής ενότητας Καβάλας, στην περιφέρεια Ανατολικής Μακεδονίας και Θράκης. Η δημοτική κοινότητα Αγίου Κοσμά, στην οποία περιλαμβάνεται και ο οικισμός Σκοπός, το 2021 είχε 39 κατοίκους, από 35 το 2011. Βρίσκεται σε υψόμετρο 490 μέτρων.

## Γενικά και ιστορικά στοιχεία
Ο Άγιος Κοσμάς στις αρχές του 20ού αιώνα είχε μουσουλμανικό πληθυσμό, και σύμφωνα με την καταγραφή του ελληνικού στρατού είχε 720 κατοίκους το 1911. Μετά την ανταλλαγή πληθυσμών, στον Άγιο Κοσμά εγκαταστάθηκαν 56 οικογένειες Ελλήνων προσφύγων. Το καλοκαίρι του 1944, ο οικισμός εκκενώθηκε κατά τη διάρκεια εκκαθαριστικών επιχειρήσεων των βουλγαρικών αρχών Κατοχής.

Ο Άγιος Κοσμάς αποσπάστηκε από την κοινότητα Κεχροκάμπου και ορίστηκε έδρα της κοινότητας Αγίου Κοσμά, στην επαρχία Νέστου, το 1935. Με το πρόγραμμα Καποδίστριας εντάχθηκε στον δήμο Ορεινού. 
## Απογραφές πληθυσμού

## Παραπομπές


Κατηγορία:Δήμος Νέστου
Κατηγορία:Χωριά της περιφερειακής ενότητας Καβάλας
Διαλεκτό Καβάλας

Το **Διαλεκτό** (μέχρι το 1926 *Μπεκλεμέ* ή *Μπεκλεμίς*) είναι μεγάλο χωριό του Δήμου Νέστου της περιφερειακής ενότητας Καβάλας, στην περιφέρεια Ανατολικής Μακεδονίας και Θράκης. Η δημοτική κοινότητα Διαλεκτού περιλαμβάνει επίσης τους οικισμούς Εκλεκτό και Κρήνη και σύμφωνα με την απογραφή του 2021 είχε 62 κατοίκους, από 107 το 2011. Βρίσκεται σε υψόμετρο 130 μέτρων στην κοιλάδα του Νέστου, πάνω από την Εγνατία Οδό και κοντά στον οδικό άξονα Καβάλας-Ξάνθης.

Το Διαλεκτό στις αρχές του 20ού αιώνα, είχε κυρίως ισλαμικό πληθυσμό, και σύμφωνα με τα δεδομένα του Ελληνικού Στρατού είχε 720 κατοίκους το 1911. Μετά την ανταλλαγή πληθυσμών Ελλάδας-Τουρκίας, στο Διαλεκτό εγκαταστάθηκαν από την Ανατολική Θράκη και Ρωμυλία περίπου 149 οικογένειες προσφύγων. Σύμφωνα με την απογραφή του 1928 είχε 522 κατοίκους, και στις επόμενες απογραφές η πορεία του πληθυσμού είχε ως εξής: 1940: 594 κ., 1951: 443 κ., 1961: 367 κ., 1971: 217 κ., 1981: 167 κ., 1991: 111 κ., 2001: 115 κ., 2011: 107 κ., 2021: 62 κ. Το Διαλεκτό αποτελούσε έδρα της δημοτικής κοινότητας Διαλεκτού, της επαρχίας Χρυσούπολης, και με το πρόγραμμα Καποδίστριας εντάχθηκε στον Δήμο Νέστου.

Στο χωριό, όπως και στα γειτονικά χωριά, σώζονται αξιόλογα δείγματα βυζαντινής και οθωμανικής αρχιτεκτονικής. Στο Διαλεκτό βρίσκεται ο δίκλιτος Ιερός Ενοριακός Ναός Ευαγγελισμού της Θεοτόκου και των Αγίων Πρωτοκορυφαίων Αποστόλων Πέτρου και Παύλου αλλά και το Ιερό Ενοριακό Εξωκκλήσιο Αγίας Μαρίνας πριν τη γέφυρα και στη Κρήνη το Ιερό Ενοριακό Παρεκκλήσιο Αγίου Παντελεήμονα.

## Παραπομπές


Κατηγορία:Δήμος Νέστου
Κατηγορία:Χωριά της περιφερειακής ενότητας Καβάλας
Cote De Pablo

Η **María José de Pablo Fernández**, γνωστή ως **Cote de Pablo** (γεννημένη στις 12 Νοεμβρίου 1979) είναι Αμερικανή ηθοποιός και τραγουδίστρια. Γεννημένη στο Σαντιάγκο της Χιλής, μετακόμισε στις Η.Π.Α. στην ηλικία των δέκα ετών, όπου και ξεκίνησε την καριέρα της ως ηθοποιός.

Μετά από αρκετές εμφανίσεις σε διάφορους ρόλους, επιλέχτηκε για να παίξει τον κύριο ρόλο της Ziva David στην τηλεοπτική σειρά του CBS, *[[NCIS (τηλεοπτική σειρά)|NCIS]]* το 2005. Η Cote de Pablo κέρδισε το βραβείο ALMA Award για αυτόν το ρόλο το 2011, και η σειρά *NCIS* έγινε η πιο δημοφιλής σειρά στις Η.Π.Α. κατά τη διάρκεια της σεζόν 10 (2012–13).

Τραγούδησε το τραγούδι του Tom Waits "Temptation" για ένα επεισόδιο του NCIS το 2008.

## Βιογραφία
Η Cote de Pablo γεννήθηκε στο Σαντιάγο της Χιλής. Οι γονείς της είναι ο Francisco de Pablo και η Maria Olga Fernández. Έχει μια νεότερη αδελφή, την Andrea, και έναν αδελφό, τον Francisco. Όταν ήταν 10 χρονών, η μητέρα της πήρε μια δουλειά στο Μαϊάμι της Φλόριντας, σε τηλεοπτικό δίκτυο ισπανικής γλώσσας. Εκεί σπούδασε μουσικό θέατρο. Στην πέμπτη τάξη, βρήκε πολλούς ανθρώπους που δεν μπορούσαν να προφέρουν σωστά το όνομα της "María José", έτσι τους ζήτησε να την αποκαλούν «Cote», ένα κοινό ψευδώνυμο στη Χιλή για το όνομα María José.

Η Cote de Pablo παρακολούθησε μαθήματα στο Πανεπιστήμιο Κάρνεγκι Μέλον στο Πίτσμπεργκ, της Πενσυλβάνιας, όπου σπούδασε μουσική και θέατρο, και εμφανίστηκε σε πολλά θεατρικά έργα, μεταξύ των οποίων *[[Το Σπίτι της Μπερνάρντα Άλμπα]]*. Αποφοίτησε το 2000 με Bachelor of Fine Arts στο μουσικό θέατρο.

## Παραπομπές


## Εξωτερικοί σύνδεσμοι
* 

Κατηγορία:Αμερικανίδες ηθοποιοί τηλεόρασης
Κατηγορία:Χιλιανοί ηθοποιοί
Κατηγορία:Χιλιανές μοντέλα
Ερρίκος του Αρκούρ

Ο **Ερρίκος**, γαλλ. *Henri*, (20 Μαρτίου 1601 - 25 Ιουλίου 1666) από τον Οίκο της Λωρραίνης ήταν κόμης του Αρκούρ (1605-1666), κόμης του Μπριόν και του Αρμανιάκ και υποκόμης του Μαρσάν. Είναι ο ιδρυτής του κλάδου του Μπριόν.

## Βιογραφία
Ήταν ο δευτερότοκος γιος του Καρόλου Α΄ δούκα του Ελμπέφ και κόμη του Αρκούρ και της Μαργαρίτας ντε Σαμπό, κόρης του Λεονόρ κόμη του Σαρνύ. Το 1605 απεβίωσε ο πατέρας του και ο μεγαλύτερος αδελφός έγινε δούκας του Ελμπέφ· ο Ερρίκος έγινε κόμης του Αρκούρ.

Η πρώτη στρατιωτική υπηρεσία του ήταν στην πολιορκία της Πράγας το 1620. Για την ανδρεία που επέδειξε, ονομάστηκε από τους συντρόφους του *ο δοκιμασμένος* (cadet). Πολέμησε κατά των Προτεσταντών και πήρε μέρος στην πολιορκία της Λα Ροσέλ (1627-8) και του Σαιν-Ζαν-ντ'Ανζελύ. Έγινε ιππότης του Τάγματος του Αγ. Πνεύματος το 1633, Μέγας Σταυλάρχης (Grand Écuyer) της Γαλλίας το 1643 και Σενεσάλης της Βουργουνδίας. Το υψηλό αξίωμα του Μέγα Σταυλάρχη τον έκανε υπεύθυνο για τις μετακινήσεις του βασιλιά και της συνοδείας του· τον προσφωνούσαν *ο Κύριος Μέγας* (Monsieur le Grand).

Το 1637 πολέμησε στο Πεδεμόντιο κατά τη διάρκεια του Γαλλο-Ισπανικού Πολέμου (1635-59) όπου νίκησε μια Ισπανική στρατιά, πολύ μεγαλύτερη σε αριθμό, κοντά στο Κιέρι. Το 1640 ήταν υπεύθυνος για την πολιορκία του Τορίνο, που έπειτα από τρεις μήνες παραδόθηκε. Έπειτα πολέμησε στη Σαρδηνία και στην Καταλωνία, στην οποία έγινε αντιβασιλιάς το 1645.

Κατά την εξέγερση της Σφενδόνης (Fronde) έμεινε πιστός στην αντιβασίλισσα Άννα της Αυστρίας, αλλά συγκρούστηκε με τον καρδινάλιο Μαζαρέν και αποσύρθηκε στην Αλσατία.

## Οικογένεια
Το 1639 νυμφεύτηκε τη Μαργαρίτα-Φιλίππη του Καμπού και είχε τέκνα:
* Αρμάνδη-Ενριέττα 1640-1684, ηγουμένη του αβαείου του Σουασόν.
* Λουδοβίκος 1641-1718, κόμης του Μπριόν και του Αρμανιάκ.
* Φίλιππος 1643-1702, ιππότης.
* Αλφόνσος-Λουδοβίκος 1644-1689, ηγούμενος του αβαείου στο Ρογιαμόν.
* Ραϊμόντ-Μπερενγκέρ 1647-1686, ηγούμενος του αβαείου στο Φακόν ντε Μω.
* Κάρολος 1648-1708, κόμης του Μαρσάν.

## Πρόγονοι




## Πηγές
*Georges Poull, La maison ducale de Lorraine, 1991.

Κατηγορία:Οίκος της Λωρραίνης
Κατηγορία:Ιππότες του Τάγματος του Αγίου Πνεύματος
Δύσβατο Καβάλας

Το **Δύσβατο** (μέχρι το 1926 *Νεδερλή*) είναι χωριό του Δήμου Νέστου της περιφερειακής ενότητας Καβάλας, στην περιφέρεια Ανατολικής Μακεδονίας και Θράκης. Σύμφωνα με την απογραφή του 2021 η δημοτική κοινότητα Δύσβατου, στην οποία περιλαμβάνεται και ο οικισμός Στεγνό, είχε 30 κατοίκους, από 29 το 2011. Βρίσκεται σε υψόμετρο 460 μέτρων. Στο χωριό σώζονται αξιόλογα δείγματα αρχιτεκτονικής και ένα πέτρινο τοξωτό γεφυρί. Στο Δύσβατο βρίσκεται η Εκκλησία του Αγίου Γεωργίου.

Το Δύσβατο στις αρχές του 20ού αιώνα, είχε μουσουλμανικό πληθυσμό, και σύμφωνα με τα δεδομένα του ελληνικού στρατού είχε 590 κατοίκους το 1911. Μετά την ανταλλαγή πληθυσμών, στο Δύσβατο εγκατάσταθηκαν 80 οικογένειες προσφύγων. Σύμφωνα με την απογραφή του 1928 είχε 333 κατοίκους, και στις επόμενες απογραφές η πορεία του πληθυσμού είναι η εξής: 1940: 483 κ., 1951: 185 κ., 1961: 119 κ., 1971: 38 κ., 1981: 24 κ., 1991: 57 κ.

Το Δύσβατο αποσπάστηκε από την κοινότητα Μακρυχωρίου και ορίστηκε έδρα της κοινότητας Δύσβατου, στην επαρχία Νέστου, το 1933. Με το πρόγραμμα Καποδίστριας εντάχθηκε στον δήμο Ορεινού. Στην τοπική κοινότητα Δύσβατου εντάσσεται επίσης το χωριό Στεγνό, όπου σώζονται παραδοσιακά πετρόχτιστα κτίρια.

## Παραπομπές


Κατηγορία:Δήμος Νέστου
Κατηγορία:Χωριά της περιφερειακής ενότητας Καβάλας
Timebelle

Οι **Timebelle** είναι ένα ελβετικό συγκρότημα, που αποτελείται από την τραγουδίστρια Μιρούνα Μανέσκου, τον ντράμερ Σαμουέλ Φόρστερ και τον Εμανουέλ Ντάνιελ Αντριέσκου. Πρώην μέλη του συγκροτήματος ήταν ο Ράντε Μιγιάτοβιτς (ακορντεόν), ο Κρίστοφ Ζίγκριστ (κιθάρα) και ο Σάντορ Τερέκ (μπάσο). Το συγκρότημα ιδρύθηκε ως μια πενταμελής μπάντα αγοριών, ενώ τα μέλη της ήταν φοιτητές στο Πανεπιστήμιο της Βέρνης. Λίγο καιρό μετά, η Μανέσκου μπήκε στο συγκρότημα ως κύρια τραγουδίστρια, από τον Ρουμανό παραγωγό Μιχάι Αλεξάντρου. Το όνομα του συγκροτήματος προήλθε από το Zytglogge, ένα από τα κύρια αξιοθέατα της Βέρνης.

Το συγκρότημα εκπροσώπησε την Ελβετία στον Διαγωνισμό Τραγουδιού Eurovision 2017 με το τραγούδι "Apollo", το οποίο απέτυχε να προκριθεί στον μεγάλο τελικό. Στο παρελθόν είχαν προσπαθήσει να εκπροσωπήσουν την Ελβετία το 2015, με το τραγούδι "Singing About Love", ωστόσο βγήκαν δεύτεροι στον ελβετικό εθνικό τελικό.

## Παραπομπές


Κατηγορία:Ελβετικά μουσικά συγκροτήματα
Κατηγορία:Συμμετέχοντες στο διαγωνισμό τραγουδιού Eurovision με την Ελβετία
Κατηγορία:Διαγωνισμός Τραγουδιού Eurovision 2017
Κατηγορία:Συμμετέχοντες στη Eurovision
Ελαφοχώρι Καβάλας

Το **Ελαφοχώρι** (μέχρι το 1926 *Καρατζόβα*) είναι ορεινό χωριό του δήμου Νέστου της περιφερειακής ενότητας Καβάλας, στην περιφέρεια Ανατολικής Μακεδονίας και Θράκης. Σύμφωνα με την απογραφή του 2021 είχε πληθυσμό 34 μόνιμους κατοίκους, από 62 το 2011.

## Γενικά και ιστορικά στοιχεία
Το Ελαφοχώρι είναι κτισμένο σε υψόμετρο 500 μέτρων και βρίσκεται βορειοανατολικά της Καβάλας, στην ευρύτερη περιοχή της οροσειράς της Λεκάνης.

Στις αρχές του 20ού αιώνα ήταν μουσουλμανικό χωριό και ήταν γνωστό ως *Καρατζά Όβασι*. Σύμφωνα με την στατιστική του ελληνικού στρατού του 1913 είχε 409 κατοίκους. Μετά την προσάρτησή του στην Ελλάδα ονομαζόταν Καρατζόβα, ενώ το 1926 έλαβε τη σημερινή του ονομασία.

Μετά την ανταλλαγή πληθυσμών μεταξύ Ελλάδας και Τουρκίας, στο Ελαφοχώρι εγκαταστάθηκαν 62 οικογένειες Ελλήνων προσφύγων. Σύμφωνα με την απογραφή του 1928 είχε 234 κατοίκους. Το 1934 το Ελαφοχώρι αποσπάστηκε από την κοινότητα Μακρυχωρίου και ορίστηκε έδρα της κοινότητας Ελαφοχωρίου, στην επαρχία Νέστου. Με το πρόγραμμα Καποδίστριας εντάχθηκε στον δήμο Ορεινού και από το 2011 υπάγεται στον καλλικρατικό δήμο Νέστου.

Κατά τη διάρκεια της βουλγαρικής Κατοχής το Ελαφοχώρι καταστράφηκε από τον βουλγαρικό στρατό διότι ήταν βάση ανταρτών του ΕΛΑΣ, ενώ οι κάτοικοί του υποχρεώθηκαν να το εκκενώσουν. Από τον οικισμό καταγόταν ο μακεδονομάχος Μιχαήλ Παληούρας.

Στο χωριό σώζονται δείγματα παραδοσιακής αρχιτεκτονικής. Μοναδικά όσον αφορά την περιοχή του πρώην δήμου Ορεινού είναι τα διώροφα πλατυμέτωπα σπίτια με χαγιάτι στην μεγάλη πλευρά του ισόγειου που σώζονται στο Ελαφοχώρι.

## Απογραφές πληθυσμού

## Παραπομπές


Κατηγορία:Δήμος Νέστου
Κατηγορία:Χωριά της περιφερειακής ενότητας Καβάλας
Λουδοβίκος της Λωρραίνης (1641-1718)

Ο **Λουδοβίκος**, γαλλ. *Louis*, (7 Δεκεμβρίου 1641 - 13 Ιουνίου 1718) από τον Οίκο της Λωρραίνης ήταν κόμης του Μπριόν και του Αρμανιάκ.

## Βιογραφία
Γεννήθηκε στο Παρίσι και ήταν ο πρωτότοκος γιος του Ερρίκου κόμη του Αρκούρ και της Μαργαρίτας-Φιλίππης του Καμπού. Αδελφοί του ήταν ο Φίλιππος, ο Κάρολος και άλλοι δύο που έγιναν ηγούμενοι σε αβαείο, όπως και η μία αδελφή τους.

Όπως και ο πατέρας του, έγινε Μέγας Σταυλάρχης (Grand Écuyer) της Γαλλίας, ένα υψηλό λειτούργημα στο παλάτι. Τον προσφωνούσαν *ο Κύριος Μέγας*. Το 1666 απεβίωσε ο πατέρας του και έλαβε τον τίτλο του κόμη του Μπριόν και του Αρμανιάκ. Ο τίτλος δεν συνοδευόταν από εκτάσεις και δεν είχε σχέση με τον Οίκο των Αρμανιάκ, που είχε πια εκλείψει.

Νυμφεύτηκε την Αικατερίνη ντε Νεφβίλ, κόρη του Νικολάου δούκα του Βιλερουά, στρατάρχη της Γαλλίας και εκπαιδευτή του νεαρού Λουδοβίκου ΙΔ΄. Ο αδελφός της Φραγκίσκος δούκας του Βιλερουά ήταν εκπαιδευτής του νεαρού Λουδοβίκου ΙΕ΄.

Το 1704 απεβίωσε ο γιος του Λουδοβίκος-Αλφόνσος σε μάχη, 29 ετών. Στο μεγαλύτερο γιο του Ερρίκο είχε δώσει τον τίτλο του Μπριον, αλλά απεβίωσε το 1713. Το 1715 απεβίωσε και ο γιος του Κάμιλλος. Ο ίδιος ο Λουδοβίκος απεβίωσε στο Παρίσι το 1718 και τάφηκε κοντά στον πατέρα του, στο αβαείο Ρογιαμόν, στο Αζνιέρ-συρ-Ουάζ στη Βαλ-ντ'Ουάζ, 30 χλμ από το Παρίσι. Ο γιος του Φραγκίσκος-Αρμάνδος ήταν ηγούμενος στο αβαείο του Ρογιαμόν, έτσι τον διαδέχθηκε ο 5ος γιος του Κάρολος ως κόμης και ως Σταυλάρχης.

## Οικογένεια
Νυμφεύτηκε την Αικατερίνη ντε Νεφβίλ, κόρη του Νικολάου δούκα του Βιλερουά και είχαν 14 τέκνα, αλλά από αυτά 9 επέζησαν και μόνο τρία απέκτησαν απογόνους:
* Ερρίκος 1661-1713, κόμης του Μπριόν.
* Μαργαρίτα 166-1730, παντρεύτηκε τον Νούνο Αλβάρες Περέιρα ντε Μέλο δούκα του Κανταβάλ από την Πορτογαλία.
* Φραγκίσκος-Αρμάνδος της Λωρραίνης 1665-1728, ιππότης και ηγούμενος του αβαείου του Ρογιαμόν.
* Κάμιλλος 1666-1715, δεν νυμφεύτηκε.
* Μαρία 1674-1724, παντρεύτηκε τον Αντώνιο Α΄ πρίγκιπα του Μονακό.
* Λουδοβίκος-Αλφόνσος 1675-1704, απεβίωσε στη μάχη του Βέλεζ-Μάλαγκα 29 ετών.
* Καρλόττα 1678-1757, δεν παντρεύτηκε.
* Άννα-Μαρία 1680-1712, απεβίωσε 32 ετών.
* Κάρολος 1684-1751, κόμης του Αρμανιάκ.
* Αρμάνδος 1668-1681 απεβ. 13 ετών, Φιλίππη 1673-1677 απεβ. 4 ετών, Φραγκίσκη 1664, Ισαβέλλα 1671, Μαργαρίτα 1681 απεβίωσαν νήπια.

## Πρόγονοι





## Πηγές
*Georges Poull, La maison ducale de Lorraine, 1991.

Κατηγορία:Οίκος της Λωρραίνης
Κατηγορία:Ιππότες του Τάγματος του Αγίου Πνεύματος
Ερατεινό Καβάλας

Το **Ερατεινό** (μέχρι το 1926 *Εμπελί Μαχαλεσί* ή *Ερετλή Μαχαλέ*) είναι χωριό του Δήμου Νέστου της περιφερειακής ενότητας Καβάλας, στην περιφέρεια Ανατολικής Μακεδονίας και Θράκης. Σύμφωνα με την απογραφή του 2021 είχε 584 κατοίκους, από 649 το 2011. Βρίσκεται σε υψόμετρο 8 μέτρων, στην πεδιάδα της Χρυσούπολης. Το χωριό φημίζεται για τα καρπούζια του και διοργανώνεται σε αυτό γιορτή καρπουζιού.

Το Ερατεινό στις αρχές του 20ού αιώνα, είχε μουσουλμανικό πληθυσμό, και σύμφωνα με τα δεδομένα του ελληνικού στρατού είχε 130 κατοίκους το 1911. Σύμφωνα με την απογραφή του 1928 είχε 384 κατοίκους, και στις επόμενες απογραφές η πορεία του πληθυσμού είναι η εξής: 1940: 584 κ., 1951: 761 κ., 1961: 871 κ., 1971: 834 κ., 1981: 944 κ., 1991: 781 κ. Το Ερατεινό αποσπάστηκε από την κοινότητα Χρυσουπόλεως και ορίστηκε έδρα της κοινότητας Ερατεινού, στην επαρχία Νέστου, το 1933. Με το πρόγραμμα Καποδίστριας εντάχθηκε στον δήμο Χρυσουπόλεως.

## Παραπομπές


Κατηγορία:Δήμος Νέστου
Κατηγορία:Χωριά της περιφερειακής ενότητας Καβάλας
Ζαρκαδιά Καβάλας

Η **Ζαρκαδιά** (μέχρι το 1926 *Καρατζιλάρ*) είναι χωριό του δήμου Νέστου της περιφερειακής ενότητας Καβάλας, στην περιφέρεια Ανατολικής Μακεδονίας και Θράκης. Η δημοτική κοινότητα Ζαρκαδιάς, που περιλαμβάνει και τον οικισμό Εκάλη, σύμφωνα με την απογραφή του 2021, είχε 596 μόνιμους κατοίκους, από 671 το 2021.

## Γενικά και ιστορικά στοιχεία
Βρίσκεται βορειοανατολικά της Καβάλας σε υψόμετρο 140 μέτρων. Η Ζαρκαδιά στις αρχές του 20ού αιώνα είχε μουσουλμανικό πληθυσμό και σύμφωνα με τα δεδομένα του ελληνικού στρατού το 1911 είχε 460 κατοίκους. Μετά την ανταλλαγή πληθυσμών ανάμεσα στην Ελλάδα και την Τουρκία, στη Ζαρκαδιά εγκαταστάθηκαν 188 οικογένειες Ελλήνων προσφύγων που προέρχονταν κυρίως από την Ανατολική Θράκη.

Κατά τη διάρκεια της βουλγαρικής Κατοχής η Ζαρκαδιά αποτελούσε ένα από τα πολλά κέντρα τροφοδοσίας του ΕΛΑΣ στα νοτιοδυτικά της οροσειράς της Λεκάνης. Στις 6 Ιουνίου του 1944 σημειώθηκε κοντά στο χωριό συμπλοκή ανάμεσα σε μικρή ομάδα ανταρτών του ΕΛΑΣ και τμήμα βουλγαρικής χωροφυλακής.

Διοικητικά, μετά την ενσωμάτωσή της στο ελληνικό κράτος, η Ζαρκαδιά αποτελούσε μέχρι το 1997 έδρα ομώνυμης κοινότητας στην επαρχία Νέστου. Με βάση τις αλλαγές του προγράμματος Καποδίστριας εντάχθηκε στον δήμο Χρυσουπόλεως, ενώ από το 2011 υπάγεται στον καλλικρατικό δήμο Νέστου.

Κάτοικος της Ζαρκαδιάς ήταν ο Νίκος Χατζηνικολάου ή καπετάν Μαύρος, σημαντικό στέλεχος του ΕΛΑΣ και του ΔΣΕ, ο οποίος μετά τη λήξη του Εμφυλίου κατέφυγε στην Πολωνία όπου έζησε μέχρι τον θάνατό του.

## Απογραφές πληθυσμού

## Παραπομπές


Κατηγορία:Δήμος Νέστου
Κατηγορία:Χωριά της περιφερειακής ενότητας Καβάλας
Μικρά Ασία (δίσκος)

**Μικρά Ασία** είναι ο τίτλος ενός δίσκου ο οποίος κυκλοφόρησε τον Αύγουστο προς Σεπτέμβριο του 1972.  Η μουσική των τραγουδιών του ανήκει στον συνθέτη Απόστολο Καλδάρα κι οι στίχοι τους στον στιχουργό Πυθαγόρα Παπασταματίου  και ερμηνευτές ήταν ο Γιώργος Νταλάρας κι η Χάρις Αλεξίου.  Αφορμή για την κυκλοφορία του συγκεκριμένου δίσκου ήταν το γεγονός πως τον Αύγουστο του 1972 συμπληρώθηκαν 50 χρόνια από τη Μικρασιατική Καταστροφή.  Μαζί με τον Βυζαντινό εσπερινό θεωρείται ένας από τους σημαντικότερους δίσκους της ελληνικής δισκογραφίας. Η ηχογράφηση έγινε στο στούντιο της Columbia με ηχολήπτη τον Γιώργο Κωνσταντόπουλο και βοηθούς τους Μίμη Καννή και Γιώργο Τζάννε. 

## Τραγούδια
Τα τραγούδια που περιέχει είναι τα εξής:
# Μες στου Βοσπόρου τα στενά (Γ. Νταλάρας)
# Οι καμπάνες της Αγια-Σοφιάς (Γ. Νταλάρας)
# Δυο παλικάρια απ' τ' Αϊβαλί (Χ. Αλεξίου)
# Προσφυγιά (Γ. Νταλάρας)
# Πέτρα πέτρα χτίσαμε (Γ. Νταλάρας)
# Η Σμύρνη (Γ. Νταλάρας & Χορωδία)
# Γιορτή ζεϊμπέκηδών (Γ. Νταλάρας)
# Το σπίτι μου το πατρικό (Γ. Νταλάρας)
# Πήρε φωτιά το Κορδελιό (Χ. Αλεξίου)
# Τι να θυμηθώ τι να ξεχάσω (Γ. Φέρτης & Γ. Νταλάρας)
# Ο μαρμαρωμένος βασιλιάς (Χ. Αλεξίου)

## Παραπομπές


Κατηγορία:Ελληνική δισκογραφία
Κατηγορία:Δισκογραφία του Απόστολου Καλδάρα
Κατηγορία:Δισκογραφία της Χαρούλας Αλεξίου
Κατηγορία:Δισκογραφία του Γιώργου Νταλάρα
Κατηγορία:Άλμπουμ του 1972
Κατηγορία:Άλμπουμ από τη Minos EMI
Κάρολος της Λωρραίνης (1648-1708)

Ο **Κάρολος**, γαλλ. *Charles*, (8 Απριλίου 1648 - 13 Νοεμβρίου 1708) από τον Οίκο της Λωρραίνης ήταν υποκόμης και μετά κόμης του Μαρσάν.

## Βιογραφία
Ήταν ο πέμπτος γιος του Ερρίκου κόμη του Αρκούρ και της Μαργαρίτας-Φιλίππης του Καμπού. Αδελφοί του ήταν ο Λουδοβίκος, ο Φίλιππος και άλλοι δύο που έγιναν ηγούμενοι σε αββαεία, όπως και η μία αδελφή τους.

Η σύζυγός του Αικατερίνη-Θηρεσία ντε Γκογιόν ντε Μαντινιόν ήταν ανιψιά του Φρανσουά-Μισέλ λε Τελιέ μαρκήσιου του Λουβουά, υπουργού Πολέμου του Λουδοβίκου ΙΔ΄ της Γαλλίας. Η ίδια ήταν θεία του Ιακώβου Α΄ πρίγκιπα του Μονακό. Ήταν παντρεμένη πιο πριν με τον Ζαν-Μπατίστ Κολμπέρ μαρκήσιο του Σενιελαί, γιο του Ζαν-Μπατίστ Κολμπέρ υπουργού Οικονομικών του Λουδοβίκου ΙΔ΄, αλλά χήρεψε και κατείχε την περιουσία του. Είχε ήδη 4 παιδιά και έκανε άλλα τρία με τον Κάρολο, απεβίωσε όμως κατά τον τοκετό του τελευταίου, όπως και το νεογέννητο λίγο μετά.

Το 1688 στις Βερσαλλίες έγινε ιππότης του Τάγματος του Αγ. Πνεύματος, της πιο υψηλής διάκρισης της εποχής, μαζί με τους αδελφούς του Λουδοβίκο και Φίλιππο. Ο Κάρολος απεβίωσε το 1708 στο Παρίσι σε ηλικία 60 ετών. Ο γιος του Κάρολος-Λουδοβίκος πήρε τον τίτλο του κόμη του Μαρσάν.

## Οικογένεια
Το 1683 νυμφεύτηκε την Αικατερίνη-Θηρεσία ντε Γκογιόν ντε Ματινιόν, κόρη του Ανρί Γκογιόν και είχαν τέκνα:
* Κάρολος-Λουδοβίκος 1696-1755, κόμης του Μαρσάν.
* Ιάκωβος-Ερρίκος 1698-1734, ιππότης, νυμφεύτηκε την Άννα-Μαργαρίτα-Γαβριέλα του Μπωβώ· απεβίωσε στην πολιορκία του Φίλιπσμπουργκ. 

## Πρόγονοι





## Πηγές
*Georges Poull, La maison ducale de Lorraine, 1991
*van de Pas, Leo. "Charles de Lorraine, Count of Marsan". Genealogics.org.
*Oeuvres de La Bruyère, Volume 1. Googlebooks.org. Retrieved 2010-07-21.

Κατηγορία:Οίκος της Λωρραίνης
Κατηγορία:Ιππότες του Τάγματος του Αγίου Πνεύματος
Αννινγκού

Το **Αννινγκκού** (απλοποιημένα Κινέζικα: 安宁渠, 安寧渠, πινγίν: Ānníngqú, παραδοσιακά Κινέζικα: 安宁渠, 安寧渠, πινγίν:Ānníngqú) είναι πόλη και προάστιο του Ουρούμτσι, στην βορειοδυτική Κίνα. Η πόλη έχει έκταση 28 τετραγωνικών χιλιομέτρων, έχει 5 διοικητικά χωριά, 21 ομάδες χωριών και πληθυσμό 10,554 ανθρώπων.

Η πόλη Αννινγκκού υπάρχει για παραπάνω από 100 χρόνια, και κατά την δυναστεία Τσινγκ ήταν χώρος αγοράς για εμπόρους στον δρόμο Τιανσάν. Το 1965 έγινε πόλη, μια από τις επίσημες διαιρέσεις της πόλης επαρχιακού επιπέδου Ουρούμτσι.

Η πόλη Αννινγκκού βρίσκεται στα βόρεια προάστια του Ουρούμτσι σε μία αλλουβιακή πεδιάδα και σε μία ζώνη άγονου εύκρατου κλίματος. Η πόλη έχει άφθονες πηγές νερού και κατάλληλη άρδευση για γεωργία και κτηνοτροφία.

## Παραπομπές


## Εξωτερικοί σύνδεσμοι
* Εγκυκλοπαίδεια Χουντόνγκ (Κινέζικα)
Κατηγορία:Πόλεις της Κίνας
Γκολ Ταππέχ (δυτικό Αζερμπαϊτζάν)

Το **Γκολ Ταππέχ** () είναι χωριό στην αγροτική επαρχία Ανζάλ-ε Τζονουμπί, στην επαρχία Ανζάλ, στην κομητεία Ούρμια της περιφέρειας δυτικού Αζερμπαϊτζάν στο Ιράν. Στην απογραφή του 2006, ο πληθυσμός ήταν 1.894 κάτοικοι, σε 365 οικογένειες.

## Παραπομπές


Κατηγορία:Κατοικημένες περιοχές στην Κομητεία Ούρμια
Νικόλαος Γερβέλιος

Ο **Νικόλαος Γερβέλιος** ή **Nikolaus Gerbel** ή **Nikolaus Gerbellius** (1485 περ. – 1560) ήταν Γερμανός ανθρωπιστής της Αναγέννησης, νομικός και διδάκτωρ του Αστικού και Κανονικού Δικαίου.

Ο Νικόλαος Γερβέλιος ήταν μέλος ενός κύκλου λογίων που ζούσαν στο Στρασβούργο. Είναι γνωστός για τη φιλία του με τον Λούθηρο, για την αλληλογραφία του με το Έρασμο και τον Μελάγχθονα, καθώς και την υποστήριξή του προς τον Γιόχαν Ρόιχλιν (*Johann Reuchlin*) στη διαμάχη του τελευταίου με τον Γιοχάνες Πφέφερκορν (*Johannes Pfefferkorn*).

Γεννήθηκε στο Πφόρτσχαϊμ του Μέλανα Δρυμού και σπούδασε στο Πανεπιστήμιο της Βιέννης από το 1502 έως το 1505, στο Πανεπιστήμιο της Κολωνίας από το 1505 έως το 1506, στο Πανεπιστήμιο του Τύμπιγκεν από το 1508 έως το 1512 και αργότερα στο Πανεπιστήμιο της Μπολόνια. Δίδαξε για πολλά χρόνια ως καθηγητής του Δικαίου στο Πανεπιστήμιο του Στρασβούργου, όπου και πέθανε σε προχωρημένη ηλικία.

Δημοσίευσε πολλά έργα σχετικά με τη ρωμαϊκή ιστορία, καθώς και την αρχαία ελληνική γεωγραφία, όπως το γνωστό: ''Nicolai Gerbelij in descriptionem Graeciae Sophiani, praefatio'', που εκδόθηκε στη Βασιλεία, το 1545. Η έκδοση αυτή είναι μία *Περιγραφή της Ελλάδος* του Κερκυραίου Νικολάου Σοφιανού με σχόλια του Γερβέλιου, στην οποία συμπεριλαμβάνονται είκοσι μία ξυλογραφίες εντός του κειμένου, που απεικονίζουν, με φανταστικό τρόπο και γοτθικό ύφος, αρχαίες αλλά και σύγχρονες ελληνικές πόλεις και τοποθεσίες. Τα επεξηγηματικά κείμενα αντλούν πληροφορίες από αρχαίους Έλληνες και Λατίνους συγγραφείς. Από τις αρχικές εκδόσεις του Σοφιανού δεν σώζεται καμία.

## Βιβλιογραφικές αναφορές


Κατηγορία:Γερμανοί ανθρωπιστές
Κατηγορία:Γερμανοί συγγραφείς
Κολ Ταππέχ (δυτικό Αζερμπαϊτζάν)

Το **Κολ Ταππέχ** (επίσης γνωστό ως **Γκολ Ταππέχ**) είναι ένα χωριό στην αγροτική επαρχία Κανί Μπαζάρ, στην επαρχία Χαλιφάν, στην κομητεία Μαχαμπάντ της περιφέρειας δυτικού Αζερμπαϊτζάν στοΙράν. Κατά την απογραφή του 2006 ο πληθυσμός της ήταν 239 κάτοικοι, σε 41 οικογένειες.

## Παραπομπές


Κατηγορία:Πόλεις του Ιράν
Α με περισπωμένη (Κυριλλικό)

Το **Α με περισπωμένη** (А̃ а̃, πλάγια γραφή: *А̃ а̃*) είναι γράμμα του Κυριλλικού αλφαβήτου. Σε όλες τις μορφές του, είναι ολόιδιο με το αντίστοιχο λατινικό γράμμα Α με περισπωμένη (Ã&#x20;ã, πλάγια γραφή:&#x20;*Ã&#x20;ã*).

Το A με περισπωμένη χρησιμοποιείται μόνο στο αλφάβητο της Χιναλούγκ γλώσσας και αντιπρωσοπεύει τον ήχο /ɑ/.

## Δείτε επίσης
* Ã*,* το αντίστοιχο λατινικό γράμμα 
* Κυριλλικοί χαρακτήρες στο Unicode

## Παραπομπές


Κατηγορία:Κυριλλικό αλφάβητο
Στρατευμένη τέχνη

**Στρατευμένη τέχνη** ονομάζεται η τέχνη η οποία εκφράζει και υπηρετεί κάποια συγκεκριμένη ιδεολογία.

## Ιδεολογίες
Η στρατευμένη τέχνη χρησιμοποιείται είτε με την ελεύθερη βούληση του καλλιτέχνη είτε του επιβάλλεται από το εκάστοτε καθεστώς με τρόπο προσανατολιστικό και δεσμευτικό, με απώτερο στόχο να τεθεί στην υπηρεσία της ιδεολογίας του.

Στην ιδεολογία στην οποία μπορεί να στρατευτεί η τέχνη ενός καλλιτέχνη είναι:
*η πολιτική,
*η κομματική,
*η φιλοσοφική και
*η θρησκευτική.

Βέβαια σχεδόν κανένας καλλιτέχνης δεν είναι δυνατόν να μην επηρεάζεται στη δημιουργία των έργων του, από τις ιδέες του κοινωνικού περιβάλλοντος μέσα στο οποίο ζει και από τις ιδεολογικές ή πνευματικές τάσεις της εποχής

## Ποιότητα έργων
Η ποιότητα των έργων της στρατευμένης τέχνης μπορεί να είναι υψηλή ή χαμηλή ανάλογα με τους εξής δύο παράγοντες, της ελεύθερης ή επιβεβλημένης στράτευσης του καλλιτέχνη.

Στην πρώτη περίπτωση της ελεύθερης στράτευσης του καλλιτέχνη, εφόσον ο ίδιος υπηρετεί ένα ιδανικό του ανθρώπου και δεν παρεκκλίνει από το αισθητικό κάλλος, τότε μπορεί να έχουμε υψηλή ποιότητα.

Στη δεύτερη περίπτωση της επιβεβλημένης στράτευσης του καλλιτέχνη, τα έργα του λόγω του ότι είναι προπαγανδιστικά και προωθούν ξένους με την τέχνη σκοπούς, και τουτέστιν η άσκηση της πνευματικής δημιουργίας τους είναι καταπιεσμένη και ανελεύθερη, αυτά χαρακτηρίζονται από χαμηλή ποιότητα.

## Σημειώσεις


## Παραπομπές


Κατηγορία:Τέχνη
Χέντρικ φαν Στέινβαϊκ ο πρεσβύτερος

Ο **Χέντρικ φαν Στέινβαϊκ ο πρεσβύτερος** (ολλανδικά: **Hendrik van Steenwijck I** (αναγράφεται και ως *Steenwyck*, *Steenwijk*), περ. 1550 - ταφή 1 Σεπτεμβρίου 1603)) ήταν Ολλανδός ζωγράφος.

Ο φαν Στέινβαϊκ γεννήθηκε στο Κάμπεν του Οφεράισσελ και διετέλεσε μαθητής του ζωγράφου αρχιτεκτονημάτων Χανς Φρέντεμαν ντε Φρις. Ήταν ο πατέρας του Χέντρικ φαν Στέινβαϊκ του νεότερου Είναι γνωστό ότι εργάστηκε στο Άαχεν (1573-6), στην Αμβέρσα (1577-85) και στη Φρανκφούρτη από το 1586 και ύστερα, όπου και απεβίωσε.

Είναι ο πρώτος γνωστός ζωγράφος που ασχολήθηκε με το εσωτερικό αρχιτεκτονημάτων, είδος ζωγραφικής που έγινε πολύ δημοφιλές κατά την περίοδο της ολλανδικής Χρυσής Εποχής στη ζωγραφική καθώς και στη φλαμανδική περίοδο του μπαρόκ. Εκτός από την εισαγωγή του νέου αυτού είδους ζωγραφικής, στα έργα του εμφανίζει περισσότερο ρεαλιστικό φωτισμό και πιο φυσική προοπτική σε σχέση με τα έργα του Δασκάλου του, Φρέντεμαν ντε Φρις.

## Δείτε επίσης
*Ολλανδική και φλαμανδική Αναγεννησιακή ζωγραφική
*Μανιερισμός
*Κατάλογος Ολλανδών ζωγράφων

## Παραπομπές


## Περαιτέρω ανάγνωση
* (see index, v.1).

## Εξωτερικοί σύνδεσμοι
*Vermeer and The Delft School, a full text exhibition catalog from The Metropolitan Museum of Art, which contains material on Hendrik van Steenwijk I

Κατηγορία:Ολλανδοί ζωγράφοι
Αντίμαχος Β΄ Νικηφόρος

Ο **Αντίμαχος Β´ Νικηφόρος** (2ος αιώνας π.Χ.) ήταν βασιλιάς του ινδοελληνικού βασιλείου, έχοντας υπό την εξουσία του μεγάλη έκταση από το Ινδοκούς έως την Πενταποταμία (Παντζάμπ) κατά το 170 π.Χ.. 

## Χρονολόγηση
Eίναι πολύ πιθανό πως ήταν ο γιος του Αντίμαχου Α´. Η περίοδος διακυβέρνησης του χρονολογείται στο 160–155 π.Χ. βάσει ανάλυσης των νομισματικών στοιχείων, ωστόσο βάσει γραπτών στοιχείων που ανακαλύφθηκαν η εκτίμηση έχει μετατοπιστεί στην περίοδο 174–165 π.Χ. κατά την ίδια εποχή με τον Αντίμαχο Α´. Τα νομίσματα του πιθανώς ήταν ινδικής κοπής αντίγραφα του Αντίμαχου Α´, παρά τα διαφορετικά επίθετα και νομισματικούς τύπους.

Τον Αντίμαχο Β´ διαδέχτηκε ο Μένανδρος Α´ ο οποίος έκανε χρήση τριών από τα τέσσερα μονογράμματα του. Ο Αντίμαχος Β´ πιθανώς πολέμησε εναντίον του Ευκρατίδη Α´, ο οποίος είχε εκθρονίσει τον πατέρα του στην Βακτρία.

## Νομίσματα

Τα νομίσματα του Αντίμαχου Β´ δεν φέρουν την όψη του σε αντίθεση με τους υπολοίπους βασιλείς της περιόδου. Πιθανώς αυτό να οφείλεται στο ότι δεν σε αρμονία με τα ινδικά πρότυπα, ωστόσο δεν υπάρχουν ούτε και γνωστά τετράδραχμα που κυκλοφόρησαν επί των ημερών του. Υπάρχει μεγάλος αριθμός δραχμών με δίγλωσσες επιγραφές σε νομίσματα παρόμοια με αυτά του Απολλόδοτου Α´, αν και είναι στρογγυλά στο σχήμα τους. Στην μια όψη απεικονίζεται η Νίκη, ενώ στην άλλη ένας ιππέας ο οποίος πιθανώς πρόκειται για τον ίδιο τον βασιλιά.


Αρχείο:Antimachus II.jpg|Αργυρή δραχμή του Αντίμαχου Β´ με παράσταση της Νίκης και ιππέα
Αρχείο:Coin of Antimachus II Nikephoros.jpg|Χάλκινο νόμισμα με παράσταση γοργόνας και δάφνινου στεφανιού


Εξέδωσε επίσης δίγλωσσα νομίσματα τα οποία φέρουν παραστάσεις αιγίδας και δάφνινης στεφάνης, κάτι που βρίσκεται σε αρμονία με τον χαρακτηρισμό του ως *Νικηφόρος*.

## Παραπομπές


## Πηγές
*
*
*"Sylloge Nummorum Graecorum 9", American Numismatic Society, New York, 1997.

Κατηγορία:Έλληνες Βασιλείς Βακτρίας & Ινδίας
Αεροδρόμιο της Χάιφα

μικρογραφία|4X-ANS, PA.32-260, at Haifa airport. Crashed at Haifa on April 14, 2011, killing two pilots and a student
Το Διεθνές Αεροδρόμιο της Χάιφα επίσης γνωστό και ως Αεροδρόμιο U Michaeli είναι ένα μικρό διεθνές αεροδρόμιο που βρίσκεται στη Χάιφα του Ισραήλ. Βρίσκεται στα ανατολικά της πόλης, κοντά στο λιμάνι και εξυπηρετεί κυρίως πτήσεις της πολιτικής αεροπορίας.

## Ιστορία
Το αεροδρόμιο της Χάιφα ιδρύθηκε το 1934, ως το πρώτο διεθνές αεροδρόμιο. Αρχικά εξυπηρετούσε το βρετανικό στρατό και την ιρακινή-βρετανική πετρελαϊκή εταιρεία APS. Το 1936 οι υπηρεσίες επιβατών στο Βηρυτό και στην Κύπρος άνοιξαν. Το 1938 ξεκίνησε τακτικό δρομολόγιο προς την Ιταλία.

### Σχέδιο
Ως μέρος των μεταγενέστερων φάσεων του σχεδίου επέκτασης Seaport Χάιφα, σχέδια εξετάζονται για να επεκτείνουν σε σημαντικό μήκος το διαδρόμου του αεροδρομίου.

## Αεροπορικες εταιριες και προορισμοι

## Στατιστικα

## Παραπομπές


Χάιφα
Αερολιμενας
Ευκρατίδης Β΄ της Βακτρίας

Ο **Ευκρατίδης Β´** (2ος αιώνας π.Χ.) ήταν ηγεμόνας του ελληνικού βασιλείου της Βακτριανής, και πιθανώς γιός του Ευκρατίδη Α´. 

## Περιγραφή
Είναι πιθανό πως βασίλεψε για σύντομο χρονικό διάστημα κατά την περίοδο 145-140 π.Χ. μετά την δολοφονία του πατέρα του, Ευκρατίδη Α´, τον οποίο φέρεται να δολοφόνησε ο ίδιος κατά τα γραπτά του Ρωμαίου ιστορικού του 2ου αιώνα μ.Χ. Ιουστίνου, ο οποίος εξιστόρησε πως τον δολοφόνησε χωρίς να το κρύψει και διέταξε να παραμείνει άταφος.

Είναι πιθανό πως είχε ξεκινήσει ως αντιβασιλέας του Ευκρατίδη Α´, ενώ στα μεταγενέστερα νομίσματα του αναφέρεται ως *Σωτήρ* κάτι που αποτελεί ένδειξη πως κυβερνούσε πλέον μόνος του. Μετά τον θάνατο του Ευκρατίδη Β´, τον διαδέχτηκε ο Ηλιοκλής Α´, ο οποίος πιθανώς ήταν αδελφός του και σύντομα έπειτα απώλεσε όλα τα εδάφη στην Βακτριανή από τους Γιουετσί οι οποίοι μετανάστευαν κατά κύματα προς τα νοτιοδυτικά από την Κίνα. Ήδη ο ρυθμός εμφάνισης σφαλμάτων στα νομίσματα του Ευκρατίδη φέρεται να είναι αισθητά αυξημένος σε σχέση με παλαιότερα νομίσματα, κάτι που υποδηλώνει την έναρξη της παρακμής του βασιλείου υπό την πίεση των Γιουετσί.

## Νομίσματα


Eukratides II young.jpg|Ο Ευκρατίδης Β´ σε νεαρή ηλικία
Eukratides II possible Sogdian imitation.jpg|Απομίμηση νομίσματος, πιθανώς Σογδιανής προέλευσης


## Παραπομπές


## Πηγές
* *The Shape of Ancient Thought. Comparative studies in Greek and Indian Philosophies* by Thomas McEvilley (Allworth Press and the School of Visual Arts, 2002) ISBN 1-58115-203-5
* *Buddhism in Central Asia* by B. N. Puri (Motilal Banarsidass Pub, January 1, 2000) ISBN 81-208-0372-8 
* *The Greeks in Bactria and India* by W.W. Tarn, Cambridge University Press.

Κατηγορία:Έλληνες Βασιλείς Βακτρίας & Ινδίας
Gambling with the Devil

**Gambling with the Devil** είναι ο τίτλος του δωδέκατου άλμπουμ του γερμανικού power metal συγκροτήματος Helloween, το οποίο κυκλοφόρησε στις 23 Οκτωβρίου του 2007 μέσω της δισκογραφικής εταιρείας Steamhammer.

Οι ηχογραφήσεις του δίσκου πραγματοποιήθηκαν από τον Μάιο ως τον Ιούλιο του 2007 στο στούντιο Mi Sueño της Τενερίφης, με παραγωγό τον Τσάρλι Μπάουερφαϊντ.

Η αρχική έκδοση του άλμπουμ πραγματοποιήθηκε σε περιορισμένο αριθμό αντιτύπων και περιελάμβανε ένα λαχνό που επέτρεπε στους αγοραστές να συμμετάσχουν σε κλήρωση, η οποία έλαβε χώρα στην επίσημη ιστοσελίδα του συγκροτήματος, με μεγάλο δώρο δύο αεροπορικά εισιτήρια, διαμονή στο ξενοδοχείο που θα διέμενε και το συγκρότημα και εισιτήρια για μία συναυλία των Helloween στις Ηνωμένες Πολιτείες κατά την περιοδεία Hellish World Tour 2007/2008, ενώ άλλα βραβεία ήταν υπογεγραμμένες κιθάρες και πακέτα με μικρά δώρα. Το συγκρότημα αποφάσισε να πραγματοποιήσει αυτό τον διαγωνισμό με σκοπό να ευχαριστήσει τους οπαδούς του για την ιδιαίτερα επιτυχημένη περιοδεία 2005/2006 Legacy World Tour.

Ο δίσκος ανέβηκε στην δέκατη θέση του καταλόγου επιτυχιών της Τσεχίας και το Top-20 στην Ελλάδα, την Ιαπωνία και την Ουγγαρία, ενώ στην πατρίδα τους έφθασε μόλις ως το # 38.

## Τραγούδια
### Μέρος πρώτο

## Θέσεις τσαρτ
***Gambling with the Devil*** *(άλμπουμ)*

***Επίσημη κυκλοφορία: [[23 Οκτωβρίου]] [[2007]]***

## Μέλη των Helloween
Η σύνθεση του συγκροτήματος κατά την ηχογράφηση του "***Gambling with the Devil***" είχε την εξής μορφή:

* **[[Άντι Ντέρις]]** - *[[Φωνητική|φωνητικά]]*
* **[[Μίκαελ Γουάικατ]]** - *[[κιθάρα]]*
* **Σάσα Γκέρστνερ** - *[[κιθάρα]], [[Φωνητική|φωνητικά]]*
* **Μάρκους Γκρόσκοπφ** - *[[μπάσο]]*
* **Ντάνιελ Λέμπλε** - *[[τύμπανα]]*

;*Γκεστ συμμετοχές*
* **[[Μπιφ Μπάιφορντ]]** - *[[Φωνητική|φωνητικά]]*
* **Ματίας Ούλμερ** - *[[πλήκτρα]]*

## Παραπομπές


## Πηγές
* Gambling with the Devil | Songs, Reviews, Credits | AllMusic
* Helloween - Gambling with the Devil - Metal Storm
* Helloween - Gambling with the Devil - Encyclopaedia Metallum: The Metal Archives

Κατηγορία:Δισκογραφία των Helloween
Κατηγορία:Άλμπουμ του 2007
Θανάσης Καραθάνος

Ο **Θανάσης Καραθάνος** (Βερολίνο, 1967) είναι ελληνογερμανός παραγωγός ταινιών. Έχει συμμετάσχει σε πάνω από 40 ταινίες, ελληνικές και μη, μερικές εκ των οποίων απέσπασαν και βραβεία. Έχει αποσπάσει ένα βραβείο στα Asia Pacific Screen Awards, για τη συμμετοχή του στην παραγωγή, στο έργο *[[Tulpan]]* (2008), ένα βραβείο στα Jerusalem Film Festival, για τη συμμετοχή του στην παραγωγή, στο έργο *[[Ajami (ταινία)|Ajami]]* (2009), καθώς επίσης κι ένα βραβείο από την Ελληνική Ακαδημία Κινηματογράφου, για το έργο *[[Τετάρτη 04:45]]*  (2016). Είναι μέλος του Ευρωπαϊκού Ινστιτούτου Κινηματογράφου και της Γερμανικής Ακαδημίας Κινηματογράφου.

Επίσης, συμμετείχε στην παραγωγή του πολυβραβευμένου έργου του Πολ Βερχόφεν, *[[Εκείνη (ταινία)|Εκείνη]]* (2016).  Η καριέρα του στον κινηματογράφο ξεκίνησε στα τέλη του 1990. Τελειώνοντας τις σπουδές του στο Πάντειο, ξεκίνησε το μεταπτυχιακό του στη Γερμανία, όμως δεν το ολοκλήρωσε ποτέ, για να ασχοληθεί με τον κινηματογράφο. Γεννημένος στο Βερολίνο, ήρθε σε ηλικία 2 ετών στην Ελλάδα, για να ξαναφύγει αργότερα για τη Γερμανία, όπου από το 1998, διατηρεί τη δική του εταιρεία παραγωγής ονόματι *Τwenty Τwenty Vision*. To 2003, συνίδρυσε και την εταιρεία Pallas Film.

## Παραπομπές


## Εξωτερικοί σύνδεσμοι
* Thanassis Karathanos στο iMDB
* THANASSIS KARATHANOS στο Rotten Tomatoes
* Thanassis Karathanos Pictures and Images

Κατηγορία:Έλληνες παραγωγοί ταινιών
Κατηγορία:Γερμανοί παραγωγοί ταινιών
Κατηγορία:Απόφοιτοι του Παντείου Πανεπιστημίου
Κατάλογος έργων της Österreichische Galerie Belvedere

Η σελίδα αυτή περιέχει εικονογραφημένο κατάλογο έργων της Österreichische Galerie Belvedere
(Αυστριακής Πινακοθήκης του Μπελβεντέρε) της Βιέννης.

Κατηγορία:Κατάλογοι έργων τέχνης ανά μουσείο
Κατηγορία:Πολιτισμός της Βιέννης
Silent Hill (ταινία)

Το ***Silent Hill*** είναι καναδική ταινία υπερφυσικού τρόμου του 2006, σε σκηνοθεσία Κριστόφ Γκανς. Το σενάριο το έγραψε ο σκηνοθέτης σε συνεργασία με τους Ρότζερ Άβαρι και Νίκολας Μπούρκιεφ, το οποίο βασίστηκε στη σειρά βιντεοπαιχνιδιών επιβίωσης τρόμου *[[Silent Hill]]* της Konami. Το έργο έχει πάρει στοιχεία και περιεχόμενο από το πρώτο, το δεύτερο, το τρίτο και το τέταρτο μέρος της σειράς. Πρωταγωνιστούν οι Ράντα Μίτσελ και Σον Μπιν.

Τα πρώτα βήματα της ταινίας ξεκίνησαν το 2000, όταν ο Άβαρι προσπάθησε να πάρει τα δικαιώματα από την εταιρεία, ώστε να μεταφέρει το βιντεοπαιχνίδι σε ταινία. Μετά από ένα βίντεο που τους έστειλε, στο οποίο τους εξηγούσε πόσο σημαντικά είναι τα παιχνίδια της σειράς για αυτόν, η εταιρεία του επέτρεψε να μεταφέρει τη σειρά. Η ταινία ξεκίνησε γυρίσματα το 2005, τα οποία έγιναν στο Οντάριο, με budget περίπου 50 εκατομμύρια δολάρια. Η ταινία έκανε πρεμιέρα στις 21 Απριλίου του 2006, και σημείωσε εισπράξεις περισσότερα από 97 εκατομμύρια δολάρια, παγκοσμίως. Οι καλές κριτικές που έλαβε αφορούσαν κυρίως τα εφέ της και την ατμόσφαιρά της, ενώ κρίθηκε για την πλοκή της και τους διαλόγους της.

## Παραπομπές

## Εξωτερικοί σύνδεσμοι
* 
* 
* 
* 

Κατηγορία:Ταινίες του 2006
Κατηγορία:Αγγλόφωνες ταινίες
Κατηγορία:Ατμοπάνκ ταινίες
Κατηγορία:Καναδικές ταινίες
Κατηγορία:Καναδικές ταινίες τρόμου
Κατηγορία:Γαλλικές ταινίες της δεκαετίας 2000
Κατηγορία:Γαλλικές ταινίες τρόμου
Κατηγορία:Ταινίες ψυχολογικού τρόμου
Κατηγορία:Ταινίες με τέρατα
Κατηγορία:Silent Hill
Κατηγορία:Ταινίες παραγωγής Pathé
Κατηγορία:Ταινίες παραγωγής TriStar Pictures
Κατηγορία:Ταινίες σχετικά με σχέσεις μητέρας–κόρης
Κατηγορία:Υπερφυσικές ταινίες τρόμου
Κατηγορία:Ταινίες βασισμένες σε βιντεοπαιχνίδια
Κατηγορία:Θεοκτονία στην μυθοπλασία
Γιέρι με διαλυτικά

Το **Γιέρι με διαλυτικά **(Ӹ ӹ. η πλάγια γραφή: *Ӹ&#x20;ӹ*) είναι ένα γράμμα από το Κυριλλικό αλφάβητο. Η μορφή προέρχεται από το κυριλλικό γράμμα Γιέρι (Ы ы *Ы&#x20;ы*).

Το Γιέρι με διαλυτικά χρησιμοποιείται στο αλφάβητο της Μάρι γλώσσας, που αντιπροσωπεύει το μέσο κεντρικό φωνήεν .

## Δείτε επίσης
* Κυριλλικοί χαρακτήρες στο Unicode

## Παραπομπές


Κατηγορία:Κυριλλικό αλφάβητο
Μπαγκμπανλάρ (Αγκντάμ)

Το **Μπαγκμπανλάρ **( επίσης **Μπάγκμπανλαρ**, **Μπαγκμπάνλαρ**, και **Μπαγκμανλάρ**) είναι ένα χωριό της επαρχίας Αγκντάμ του Αζερμπαϊτζάν. Βρίσκεται στο νοτιοδυτικό μέρος της χώρας.

## Παραπομπές
* 

Κατηγορία:Κατοικημένες περιοχές στην Επαρχία Αγκντάμ
Ρζαλάρ

Το **Ρζαλάρ **(επίσης, **Ριζαλάρ**) είναι ένα χωριό της επαρχίας Αγκντάμ του νοτιοδυτικού Αζερμπαϊτζάν. Το χωριό αποτελεί μέρος του δήμου Καρανταγκλί.

## Παραπομπές

* 
Κατηγορία:Κατοικημένες περιοχές στην Επαρχία Αγκντάμ
Σωτήρης Καλυβάτσης

Ο **Σωτήρης Καλυβάτσης** (Θεσσαλονίκη, 23 Ιουλίου 1969) είναι Έλληνας τηλεπαρουσιαστής και ηθοποιός.

Στα μέσα της δεκαετίας του '90 παρουσίαζε, μαζί με τον Αντώνη Κανάκη και τον Αντώνη Παραρά την εκπομπή «Κομφούζιο», αρχικά στην ΕΤ-3 και στη συνέχεια στο STAR. Μετά το θάνατο του Παραρά, ο Καλυβάτσης με τον Κανάκη συνέχισαν την εκπομπή Α.Μ.Α.Ν., που αποδόθηκε ως «Αντώνη Μας Άφησες Νωρίς», χωρίς να είναι η αρχική πρόθεση των δημιουργών.

Έχει συμμετάσχει στις ταινίες Στάκαμαν (2000) και Νήσος 2 (2011) και σε επιθεωρήσεις και μουσικοθεατρικές παραστάσεις, ενώ έχει παρουσιάσει ψυχαγωγικές εκπομπές όπως το Bellas TV και τηλεπαιχνίδια όπως το Fatus Olus.

## Προσωπική Ζωή
Από το 2008 μέχρι το 2012 ήταν σε σχέση με την επίσης τραγουδίστρια και ηθοποιό Αντιγόνη Ψυχράμη.

Από το 2017 είναι σε σχέση με την επίσης ηθοποιό Υρώ Λούπη.

## Παραπομπές


Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί τηλεόρασης
Κατηγορία:Έλληνες κωμικοί
Κατηγορία:Έλληνες τηλεπαρουσιαστές
Ψάρι Ηραίας Αρκαδίας

Το **Ψάρι** Ηραίας είναι οικισμός του Δήμου Γορτυνίας, που ανήκει στην Περιφερειακή Ενότητα Αρκαδίας. 

## Γενικά στοιχεία
Το Ψάρι είναι μικρός οικισμός, κτισμένος στα ριζά του Άη Λια, σε υψόμετρο 860 μέτρων από την επιφάνεια της θάλασσας και κυκλώνεται από ένα τεράστιο δάσος πουρναριών, που δίνει φρεσκάδα στο χώρο.

Σύμφωνα με την απογραφή του 2011 το χωριό είχε 89 μόνιμους κατοίκους, ενώ σύμφωνα με την απογραφή του 2001 το χωριό είχε 103 μόνιμους κατοίκους. Οι κάτοικοι του χωριού ασχολούνται κυρίως με την κτηνοτροφία μιας και το χωριό είναι ορεινός οικισμός.

## Γεωγραφικά στοιχεία
Ο οικισμός συνδέεται οδικά με δρόμο 4,5 χιλιομέτρων με τον Λυκούρεση, και με δρόμο 2 χιλιομέτρων με τη διασταύρωση της επαρχιακής οδού Παλούμπα - Καρκαλούς. Το Ψάρι απέχει 25 χιλιόμετρα από τη Δημητσάνα, 32 χιλιόμετρα από τα Λαγκάδια και 70 χιλιόμετρα από την Τρίπολη.

## Παραπομπές


Κατηγορία:Δήμος Γορτυνίας
Κατηγορία:Χωριά της περιφερειακής ενότητας Αρκαδίας